CELEX: 32010D0373
Language: et
Date: 2010-07-01 00:00:00
Title: 2010/373/: Komisjoni otsus, 1. juuli 2010 , millega muudetakse otsust 2004/452/EÜ, millega kehtestatakse asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil (teatavaks tehtud numbri K(2010) 4385 all)  (EMPs kohaldatav tekst )

3.7.2010   
            
            
               ET
            
            
               Euroopa Liidu Teataja
            
            
               L 169/19
            
         KOMISJONI OTSUS,
   1. juuli 2010,
   millega muudetakse otsust 2004/452/EÜ, millega kehtestatakse asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil
   (teatavaks tehtud numbri K(2010) 4385 all)
   (EMPs kohaldatav tekst)
   (2010/373/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2009. aasta määrust (EÜ) nr 223/2009 Euroopa statistika kohta, (1) eelkõige selle artiklit 23,
   ning arvestades järgmist:
   
               (1)
            
            
               Komisjoni 17. mai 2002. aasta määruses (EÜ) nr 831/2002 (2) on seoses juurdepääsuga konfidentsiaalsetele andmetele teaduslikul eesmärgil seatud eesmärgiks kehtestada tingimused, mille alusel võib lubada Euroopa Liidu ametiasutusele edastatud konfidentsiaalseid andmeid kasutada teaduslikul eesmärgil statistiliste järelduste tegemiseks, ning eeskirjad Euroopa Liidu ja liikmesriikide ametiasutuste koostöö kohta sellise juurdepääsu hõlbustamiseks.
            
         
               (2)
            
            
               Komisjoni otsusega 2004/452/EÜ (3) on kehtestatud asutuste nimekiri, mille teadlastele võimaldatakse juurdepääs konfidentsiaalsetele andmetele teaduslikul eesmärgil.
            
         
               (3)
            
            
               Sabanci Ülikooli (Tuzla/Istanbul, Türgi), McGilli Ülikooli (Montréal, Kanada) ning Euroopa Komisjoni majandus- ja rahandusküsimuste peadirektoraadi majandusteenuste ja struktuurireformi direktoraati tuleb käsitada asustustena, mis vastavad nõutud tingimustele, ja seepärast tuleks need lisada määruse (EÜ) nr 831/2002 artikli 3 lõike 1 punktis e osutatud asutuste, organisatsioonide ja institutsioonide nimekirja.
            
         
               (4)
            
            
               Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/452/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 1. juuli 2010
      
         
            Komisjoni nimel
         
         
            komisjoni liige
         
         Olli REHN
      
   
   
      (1)  ELT L 87, 31.3.2009, lk 164.
   
      (2)  EÜT L 133, 18.5.2002, lk 7.
   
      (3)  ELT L 156, 30.4.2004, lk 1.
   
      LISA
      
         
            „LISA
            
               Asutused, mille teadlastele võimaldatakse juurdepääs konfidentsiaalsetele andmetele teaduslikul eesmärgil
            
            Euroopa Keskpank
            Hispaania Keskpank
            Itaalia Keskpank
            Cornelli Ülikool (New Yorgi osariik, Ameerika Ühendriigid)
            New Yorgi Ülikooli Baruchi kolledži politoloogia osakond (New Yorgi osariik, Ameerika Ühendriigid)
            Saksamaa Keskpank
            Euroopa Komisjoni tööhõive, sotsiaalküsimuste ja võrdsete võimaluste peadirektoraadi tööhõive analüüsi üksus
            Tel Avivi Ülikool (Iisrael)
            Maailmapank
            Princetoni Ülikooli Woodrow Wilsoni avalike ja rahvusvaheliste suhete kooli rahvatervise ja heaolu keskus (New Jersey, Ameerika Ühendriigid)
            Chicago Ülikool (Illinoisi osariik, Ameerika Ühendriigid)
            Majanduskoostöö ja Arengu Organisatsioon (OECD)
            Kanada statistikaameti pere- ja tööhõiveuuringute osakond (Family and Labour Studies Division of Statistics), Ottawa, Ontario, Kanada
            Euroopa Komisjoni Teadusuuringute Ühiskeskuse peadirektoraadi ökonomeetria ja pettusevastase tegevuse statistikaalase toetuse üksus
            Euroopa Komisjoni Teadusuuringute Ühiskeskuse peadirektoraadi Euroopa teadusruumi toetusüksus
            Yorgi Ülikooli Atkinsoni humanitaar- ja kutseõppe teaduskonna sotsiaalteaduste osakonna Kanada uuringute õppetool (Canada Research Chair of the School of Social Science in the Atkinson Faculty of Liberal and Professional Studies at York), Ontario, Kanada
            Illinoisi Ülikool Chicagos (UIC) (Chicago, Ameerika Ühendriigid)
            California Ülikooli Rady Ärikool (Rady School of Management at the University of California), San Diego, Ameerika Ühendriigid
            Töö, töösuhete ja solidaarsuse ministeeriumi teadus-, uuringute- ja statistikadirektoraat (Direction de l’Animation de la Recherche, des Études et des Statistiques – DARES), Pariis, Prantsusmaa
            New Yorgi osariigi ülikooli teadusfond (Research Foundation of State University of New York – RFSUNY), Albany, Ameerika Ühendriigid
            Soome Pensionikeskus (Eläketurvakeskus – ETK), Soome
            Töö, sotsiaalse dialoogi ja solidaarsuse ministeeriumi, tervishoiu-, noorsoo- ja spordiministeeriumi ning eelarve, avaliku sektori raamatupidamise ja riigireformi ministeeriumi juurde kuuluv teadus-, uuringute-, hindamis- ja statistikadirektoraat (Direction de la recherche, des études, de l’évaluation et des statistiques – DREES), Pariis, Prantsusmaa
            Duke’i Ülikool (DUKE), Põhja-Carolina, Ameerika Ühendriigid
            Soome sotsiaalkindlustusasutus (Kansaneläkelaitos – KELA), Soome
            Jeruusalemma Heebrea Ülikool (HUJI), Iisrael
            Föderaalne Sotsiaalkindlustusteenistus (Service public fédéral (SPF) Sécurité sociale), Belgia
            Sabanci Ülikool, Tuzla/Istanbul, Türgi
            McGilli Ülikool, Montréal, Kanada
            Euroopa Komisjoni majandus- ja rahandusküsimuste peadirektoraadi majandusteenuste ja struktuurireformi direktoraat”